**NARODNA KNJIŽNICA I ČITAONICA GUNJA**

Ulica Vladimira Nazora 113

32260 Gunja

Žiro rn: HR912360000110276191

OIB: 07902344651

Tel.: 032/534-912

Web adresa: [http://knjiznice.nsk.hr/gunja](about:blank)

e-mail:narodnaknjiznica.gunja@gmail.com

KLASA:400-04/25-01/01

URBROJ: 2196-14-04-1-4

U Gunji, 31. ožujka 2025. godine

**OPĆINA GUNJA**

* Načelniku Općine Gunja
* Općinskome vijeću

Predmet: Dostava godišnjeg izvršenja Financijskog plana Javne ustanove Narodne knjižnice i čitaonice Gunja za razdoblje od 01.01.2024. do 31.12.2024. godine.

Poštovani!

Sukladno članku 33. Statuta javne ustanove Narodne knjižnice i čitaonice Gunja kao i Pravilnika o polugodišnjem i godišnjem izvještaju o izvršenju proračuna i financijskog plana, dostavljamo Vam godišnje izvršenje Financijskoga plana Javne ustanove „Narodna knjižnica i čitaonica Gunja“ za 2024. godinu na razmatranje i usvajanje.

S poštovanjem!

v.d. ravnateljica

Narodne knjižnice i čitaonice Gunja

Žana Kužet

**IZVRŠENJE GODIŠNJEG FINANCIJSKOG PLANA NARODNE KNJIŽNICE I ČITAONICE GUNJA ZA 2024. GODINU**

**Obrazloženje**

Proračunski korisnik 50784 Narodna knjižnica i čitaonica Gunja

Narodna knjižnica i čitaonica Gunja ima status javne ustanove koja obavlja knjižničnu djelatnost. Osnivač Knjižnice je Općina Gunja, a knjižnica je osnovana 29. svibnja 2018. godine na temelju Odluke o osnivanju Javne ustanove „Narodna knjižnica i čitaonica Gunja“ (KLASA: 612-04/18-01/981, URBROJ: 2212/07-18-1). Narodna knjižnica i čitaonica Gunja ima svojstvo pravne osobe te je upisana u registar Trgovačkog suda u Osijeku 4. ožujka 2019. godine pod matičnim brojem subjekta upisa (MBS) 05063671, Rješenje pod brojem TT-19/1306-2. Sredstva za rad Knjižnice osiguravaju se iz Proračuna Općine Gunja. Knjižnica ima jednu zaposlenu osobu na puno radno vrijeme.

Djelatnost knjižnice obuhvaća: nabavu knjižnične građe i izgradnju knjižničnih zbirki, stručnu obradu knjižnične građe prema stručnim standardima, što uključuje izradu informacijskih pomagala u tiskanom i/ili elektroničkom obliku, pohranu, čuvanje i zaštitu knjižnične građe te provođenje mjera zaštite knjižnične građe koja je kulturno dobro. Pruža informacijske usluge, posudbu i davanje na korištenje knjižnične građe, uključujući međuknjižničnu posudbu, digitalizaciju knjižnične građe, usmjeravanje i podučavanje korisnika pri izboru i korištenju knjižnične građe. Vođenje dokumentacije i prikupljanje statističkih podataka o poslovanju, knjižničnoj građi, korisnicima i o korištenju usluga knjižnice. Knjižnica i zaposlena osoba vodi pripremanje kulturnih, informacijskih, obrazovnih i znanstvenih sadržaja te se bavi obavljanjem i drugih poslova sukladno Zakonu i drugim propisima. Knjižnica omogućuje svim korisnicima i svim zainteresiranima pristup informacijama i izvorima znanja, poticati čitanje i druge kulturne aktivnosti, organizirati radionice i književne susrete, surađivati sa lokalnom zajednicom i udrugama te se uključiti u kulturni život Općine Gunja.

Zakonske i druge pravne osnove:

Financijski plan izrađen je na temelju zakonske osnove: Zakon o knjižnicama i knjižničnoj djelatnosti NN 17/19, Statutu Javne ustanove Narodne knjižnice i čitaonice Gunja od 29. ožujka 2019. godine, Zakonu o proračunu, Pravilniku o proračunskim klasifikacijama te Pravilniku o polugodišnjem i godišnjem izvještaju o izvršenju proračuna i financijskog plana NN 85/2023.

Prema članku 30 polugodišnji i godišnji izvještaj sadrži:

1. **OPĆI DIO** koji se sastoji od:
   1. Sažetka Računa prihoda i rashoda i Računa financiranja ( tablica I ) 1.2. Račun prihoda i rashoda - Izvještaj o prihodima i rashodima prema ekonomskoj klasifikaciji ( tablica II )

1.3. Izvještaj o prihodima i rashodima prema izvorima financiranja ( tablica III )

1.4. Izvještaj o rashodima prema funkcijskoj klasifikaciji ( tablica IV )

1.5. Račun financiranja - Izvještaj računa financiranja prema ekonomskoj klasifikaciji

( tablica V )

1.6. Izvještaj računa financiranja prema izvorima financiranja ( tablica VI )

**2. POSEBNI DIO** koji se iskazuje u

2.1. Izvještaju po programskoj klasifikaciji

**3. OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA**

***3.1. Obrazloženje ostvarenja prihoda i rashoda, primitaka i izdataka***

***3.1.1. Prihodi i primitci***

Ukupno planirani prihodi/primitci za 2024. godinu iznose 36.302,74 eura, a godišnje izvršenje iznosi 36.302,76 eura, što je 100% plana za 2024. godinu.

Struktura prihoda poslovanja prikazana je tablicom u nastavku, po kojoj je vidljivo značajno povećanje prihoda u 2024. godini u odnosu na isti period 2023. godine. Razlog tome je što je proračunski korisnik u 2024. godini imao zaposlenika cijelu godinu, a posljedica toga je povećanje prihoda iz nadležnog proračuna ( račun 67 ) za 20,30 %. Značajno povećanje prihoda bilježi se i na računu Prihoda iz pomoći ( račun 63 ) zbog apliciranja na javne pozive i natječaje, a kojih je bilo manje u istom periodu prethodnog razdoblja.

Prihodi od imovine ( račun 64 ) ostaju nepromijenjeni u odnosu na isti period prethodnog razdoblja.

Prihodi od upravnih i administrativnih pristojbi po posebnim namjenama – članarine ( račun 65 ) manji su za 65,22% zbog smanjeg broja aktivnih i novoupisanih korisnika u odnosu na 2023. godinu.

|  |  |  |  |  |  |
| --- | --- | --- | --- | --- | --- |
| **Račun / opis** | **Izvršenje 2023.** | **Tekući plan 2024.** | **Izvršenje 2024.** | **Indeks 4/1** | **Indeks 4/3** |
|  | **1** | **3** | **4** | **5** | **6** |
| **6 Prihodi poslovanja** | **31.511,22** | **36.302,74** | **36.302,74** | **115,21** | **100,00** |
| 63 Pomoći iz inozemstva i od subjekata unutar općeg proračuna | 8.229,90 | 8.400,00 | 8.400,00 | 102,10 | 100,00 |
| 64 Prihodi od imovine | 0,01 | 0,00 | 0,00 | 0,00 | 0,00 |
| 65 Prihodi od upravnih i administrativnih pristojbi po posebnim propisima i naknada | 171,52 | 111,86 | 111,86 | 65,22 | 100,00 |
| 67 Prihodi iz nadležnog proračuna i od HZZO temeljem ugovornih obveza | 23.109,79 | 27.790,88 | 27.790,88 | 120,26 | 100,00 |
| 68 Kazne, upravne mjere i ostali prihodi | 0,00 | 0,00 | 0,00 | 0,00 | 0,00 |

***3.1.2. Rashodi i izdatci***

Ukupno planirani rashodi/izdatci za 2024. godinu iznose 36.302,76 eura. Po godišnjem izvršenju realizirani su u iznosu od 36.190,89 eura što je za 2,22 % manje u odnosu na plan za 2024. godinu. U istom periodu prošlog razdoblja bilježi se povećanje rashoda/izdataka za 20,55 %.

Struktura rashoda/izdataka prikazana je tablicom u nastavku, po kojoj je vidljivo povećanje rashoda/izdataka u 2024. godini. U odnosu na isti period 2023. godine povećanje se dogodilo iz razloga što je proračunski korisnik imao zaposlenika svih dvanaest mjeseci u 2024. godini. Posljedica toga jest povećanje rashoda/izdataka koji se financiraju iz nadležnog proračuna, kao i rashoda/izdataka za nabavu nefinancijske imovine.

|  |  |  |  |  |  |
| --- | --- | --- | --- | --- | --- |
| **Račun / opis** | **Izvršenje 2023.** | **Tekući plan 2024.** | **Izvršenje 2024.** | **Indeks 4/1** | **Indeks 4/3** |
|  | **1** | **3** | **4** | **5** | **6** |
| **SVEUKUPNI RASHODI I IZDATCI** | **30.021,54** | **36.190,89** | **36.190,89** | **120,55** | **100,00** |
| 3 Rashodi poslovanja | 23.308,87 | 28.140,90 | 28.140,90 | 120,73 | 100,00 |
| 4 Rashodi za nabavu nefinancijske imovine | 6.712,67 | 8.049,99 | 8.049,99 | 119,92 | 100,00 |

Sama struktura rashoda poslovanja prikazana je tablicom u nastavku. Najznačajnije odstupanje u odnosu na prethodno izvještajno razdoblje vidljivo je kod rashoda za zaposlene i bilježi povećanje od 22,96% Povećanje se bilježi zbog navedenog rada djelatnika svih dvanaest mjeseci u 2024. godini, što je ujedno imalo za posljedicu rast materijalnih rashoda za 16,41% dok su financijski rashodi u odnosu na prošlo razdoblje veći za 4,56%. Izvršenje tekućeg razdoblja u odnosu na plan rashoda poslovanja ( račun 3 ) iznosi 100,00%.

|  |  |  |  |  |  |
| --- | --- | --- | --- | --- | --- |
| **Račun / opis** | **Izvršenje 2023** | **Tekući plan 2024.** | **Izvršenje 2024.** | **Indeks 3/1** | **Indeks 3/2** |
|  |  | **2** | **3** | **4** | **5** |
| **3 Rashodi poslovanja** | **23.308,87** | **28.140,90** | **28.140,90** | **120,73** | **100,00** |
| 31 Rashodi za zaposlene | 16.117,71 | 19.818,45 | 19.818,45 | 122,96 | 100,00 |
| 32 Materijalni rashodi | 6.782,38 | 7.895,05 | 7.895,05 | 116,41 | 100,00 |
| 34 Financijski rashodi | 408,78 | 427,40 | 427,40 | 104,56 | 100,00 |

***Rashodi za nabavu nefinancijske imovine ( račun 4 )*** realizirani su 2024. godine u iznosu od 8.049,99 eura, što je povećanje od 19,92% u odnosu na ostvarenje za 2023. godinu, kada su iznosili 6.712,67 eura.

Struktura rashoda/izdataka ( račun 4 ) u tekućoj 2024. godini odnosi se na nabavu knjižnične građe kao i u prethodnoj godini.

U odnosu na prethodno razdoblje rashodi/izdatci za nabavu nefinancijske imovine ( račun 4 ) u tekućoj 2024. godini bilježe povećanje od 19,92%.

U odnosu na plan, rashodi za nabavu nefinancijske imovine ( račun 4 ) bilježe izvršenje od 100%.

|  |  |  |  |  |  |
| --- | --- | --- | --- | --- | --- |
| **Račun / opis** | **Izvršenje 2023.** | **Tekući plan 2024.** | **Izvršenje 2024.** | **Indeks 4/1** | **Indeks 4/3** |
|  | **1** | **3** | **4** | **5** | **6** |
| **4 Rashodi za nabavu nefinancijske imovine** | **6.712,67** | **8.050,00** | **8.049,99** | **119,92** | **100,00** |
| 41 Rashodi za nabavu neproizvedene dugotrajne imovine | 0,00 | 0 | 0 | 0 | 0 |
| 42 Rashodi za nabavu proizvedene dugotrajne imovine | 6.712,67 | 8.050,00 | 8.049,99 | 119,92 | 100,00 |

***3.1.3 Obrazloženje o stanju novčanih sredstava***

Preneseni višak iz prethodne godine iznosi 1.980,24 eura i čine ga: višak prihoda od 291,48 eura iz 2022. godine; neutrošena sredstva Ministarstva kulture i medija RH u iznosu od 17,23 eura; sredstva Ministarstva kulture i medija RH za iskazani interes za otkup knjiga u iznosu od 1.500,00 eura i prihoda za posebne namjene u iznosu od 171,72 eura.

Stanje žiro računa na kraju izvještajnog razdoblja iznosi 2.092,09 eura i čine ga: višak prihoda od 1.980,24 eura iz 2023. godine i prihoda za posebne namjene u iznosu od 111,86 eura.

|  |
| --- |
|  |

***3.1.4. Obrazloženje posebnog dijela izvještaja o izvršenju financijskog plana proračunskog korisnika***

Korisnik 50784 Narodna knjižnica i čitaonica Gunja u svom planu za 2024. godinu ima ukupno planirano šest aktivnosti i tri izvora financiranja.

Ukupni financijski plan za 2024. godinu iznosi 36.302,78 eura, a izvršenje godišnjeg plana iznosi 36.190,89 eura što čini indeks 99,69%.

Iz općih prihoda i primitaka financira se uglavnom redovna knjižnična djelatnost, te veći dio ostalih aktivnosti, dok se nabava dugotrajne nefinancijske imovine planira iz sredstava pomoći ( Detaljan prikaz – tablica VII ). Prihodi/primitci od sredstava za posebne namjene planirani su za jedan dio materijalnih rashoda.

**Aktivnost A100001 Redovna knjižničarska djelatnost**

Aktivnost redovne knjižničarske djelatnosti u godišnjem izvještaju iznosi 27,347,89 eura i u odnosu na plan za 2024. godinu, koji iznosi 27.347,89 eura, bilježi indeks izvršenja 100%. Aktivnost se financira iz općih prihoda i primitaka u iznosu od 27.236,03 eura te prihoda za posebne namjene u iznosu od 111,86 eura.

**Aktivnost A100002 Nabava knjižnične građe**

Godišnje izvršenje iznosi 8.049,99 eura što čini indeks od 100,00% u odnosu na plan koji za 2024. godinu iznosi 8.050,00 eura. Nabava knjižnične građe u cijelosti se financira iz sredstava pomoći iz proračuna koji im nije nadležan.

**Aktivnost A100003 Mjesec hrvatske knjige**

Aktivnost je u cijelosti planirana iz općih prihoda i primitaka. Po planu predviđeni iznos je 224,80 eura, te bilježi indeks izvršenja 100,00%.

**Aktivnost A100004 Deseta obljetnica poplave**

Aktivnost je u planirana iz općih prihoda i primitaka i pomoći VSŽ. Po planu predviđeni iznos je 350,00 eura, a bilježi indeks izvršenja 99,99%.

**Aktivnost A100005 Ljeto u knjižnici**

Aktivnost je u cijelosti planirana iz općih prihoda i primitaka. Po planu predviđeni iznos je 246,40 eura, te bilježi indeks izvršenja od 100,00%.

**Aktivnost A100008 Advent u knjižnici**

Aktivnost je u cijelosti planirana iz općih prihoda i primitaka. Izvršenje iznosi 83,65 eura , točnije bilježi 100% indeks izvršenja.

**POSEBNI IZVJEŠTAJI U GODIŠNJEM IZVJEŠTAJU O IZVRŠENJU FINANCIJSKOG PLANA PRORAČUNSKOG KORISNIKA**

* 1. **Izvještaj o zaduživanju na domaćem i stranom tržištu novca i kapitala**

Korisnik proračuna Narodna knjižnica i čitaonica Gunja nije se zaduživao na tržištu novca i kapitala.

* 1. **Izvještaj o korištenju sredstava fondova Europske unije**

Korisnik proračuna Narodna knjižnica i čitaonica Gunja nije koristio sredstva fondova EU.

* 1. **Izvještaj o danim zajmovima i potraživanjima po danim zajmovima**

Korisnik proračuna Narodna knjižnica i čitaonica Gunja nema danih zajmova i potraživanja za iste.

* 1. **Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

Korisnik proračuna Narodna knjižnica i čitaonica Gunja nema potraživanja niti obveza po osnovi sudskih sporova.

* 1. **Izvještaj po danim jamstvima i plaćanjima po protestiranim jamstvima**

Korisnik proračuna Narodna knjižnica i čitaonica Gunja nema dana jamstva niti plaćanja po protestiranim jamstvima.